OzLabs/hebrew-wiki-articles huggingface dataset:
מסיב קורי

מסיב קורי או רכס קורי (באנגלית: Corry Massif) הוא מסיב גדול ברכס פורתוס בהרי הנסיך צ'ארלס, שבאנטארקטיקה.

רכס קורי ממוקם 6 קילומטרים מערבית-צפון מערבית מרכס קרוהן.

רכס קורי מאופיין במורנה יוצאת דופן הממוקמת בצדו הצפוני.

== היסטוריה ==
=== גילוי ומיפוי הרכס ===

הרכס מופה בהתבסס על סקרים על הקרקע שבוצעו על ידי ר.ה. לייסי (R H Lacey), שהיה מודד בתחנת מוסון בשנת 1955, ועל תצלומי אוויר שצולמו על ידי משלחת החקר האנטארקטית הלאומית של אוסטרליה בין השנים 1955–1965.

=== מקור השם ===

שמו של הרכס ניתן לו בשנת 1965, על ידי ועדת השמות האנטארקטיים של אוסטרליה.

המסיב נקרא על שמו של מ. ג'יי. קורי (M.J. Corry), שהיה מודד בתחנת מוסון, בשנת 1965.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:3190 מסיב קורי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=123841 מסיב קורי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3014&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מסיב קורי] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/corry_massif מחשבון מרחקים - המרחק ממסיב קורי לאתרים סמוכים]

== הערות שוליים ==

קורי
טום (סדרת טלוויזיה)

טום (בספרדית: Tom) היא סדרת הנפשה ספרדית, שמבוססת על סדרת ספרים בעלת אותו שם מאת דניאל טורס. הסדרה הופקה על ידי Cromosoma, שידועה בהפקת הסדרה "השלישייה". הסדרה עוקבת אחר טום, דינוזאור שבכל פרק עובר הרפתקה חדשה מסביב לעולם יחד עם ילדי הקרקס וונדה וטיפ.

הסדרה שודרה במקור בספרד בערוץ LA 2 החל משנת 1999 עד שנת 2008. בישראל הסדרה שודרה בדיבוב עברי בערוץ לוגי החל משנת 2006 עד שנת 2007. לסדרה הופקו שתי עונות ו-39 פרקים באורך 25 דקות.

== תקציר העלילה ==
טום הוא דינוזאור צעיר שלאחר סערה מגיע לניו יורק, שם הוא פוגש את וונדה וטיפ, שני ילדי קרקס שמטיילים ברחבי העולם, איתם הוא התיידד. השלושה, יחד עם הליצן רופרט ומנהלת הקרקס גברת המילטון, מסתובבים ברחבי העולם ומכירים מדינות חדשות, ביניהן צרפת, איטליה ומרוקו. אחר החבורה עוקבים ווידון והאטץ' שרוצים לחטוף את טום עבור הבוס שלהם, מר קרטר הערמומי.

== דמויות ומדבבים בעברית ==
בשנת 2006 הדיבוב העברי בוים על ידי יובל סגל והופק על ידי יונית עוזרי מנחם, ואילו בשנת 2007 הוא בוים על ידי עפרון אטקין והופק על ידי מיכל בשירי.
{| class="wikitable plainrowheaders" style="text-align:center;"
!שם הדמות
!מדבב/ת בעברית
!תיאור הדמות
|-
|טום
|לירון ברנס
|דינוזאור כתום
|-
|טיפ
|תובל שפיר
|ילד קרקס
|-
|וונדה
|שירה נאור (2006)אלעד סמוכה (2007)
|ילדת קרקס
|-
|רופרט
|שמחה ברבירו
|ליצן מגושם
|-
|גברת המילטון
|ליאת הר לב
|מנהלת קרקס אדיבה
|-
|מר קרטר
|יואב בר לב
|גנב ערמומי
|-
|ווידון
|עפרון אטקין
|עובד של מר קרטר
|-
|האטץ'
|נורית בנאי קורן
|עובדת של מר קרטר
|}

== ראו גם ==
* דנבר הדינוזאור האחרון

== קישורים חיצוניים ==

* 

== הערות שוליים ==

קטגוריה:סדרות הנפשה ספרדיות
קטגוריה:סדרות טלוויזיה המבוססות על ספרים
קטגוריה:ערוץ לוגי: תוכניות רכש
קטגוריה:תוכניות טלוויזיה שעלו לשידור בשנות ה-1990
קטגוריה:סדרות טלוויזיה על דינוזאורים
קיריל פולוחין

קיריל פולוחין (ברוסית: Кирилл Алексеевич Полухин; נולד ב-3 במאי 1969) הוא שחקן טלוויזיה, תיאטרון וקולנוע רוסי.

== ביוגרפיה ==
קיריל פולוחין נולד ב-3 במאי 1969 בלנינגרד למשפחת דיילת אוויר. זמן קצר לאחר לידתו ההורים התרגשו ולמעשה פולוחין גדל עם אב חורג שהיה רופא שיניים. לאחר סיום בית הספר, פולוחין שירת בצבא. תוך זמן קצר לאחר שחרורו הוא התקבל ללימודי רפואה בבית ספר לאחיות. במהלך הלימודים קיריל פולוחין החל להשתתף בהצגות תיאטרון לחובבים שפעל ליד בית הספר בו הוא למד. באחד ההצגות ביקר מורה למשחק והוא המליץ לקיריל הצעיר ללמוד משחק באופן מקצועי. בעקבות כך, פולוחין עזב לימודי רפואה והחל ללמוד משחק תיאטרון בבית הספר לשחקנים בלנינגרד.

פולוחין סיים את לימודיו בשנת 1999 ובאותה שנה התקבל לצוות של תיאטרון הדרמה הגדול בו עובד עד היום.

בתחילת המאה ה-21 קיריל פולוחין החל להצטלם בסדרות טלוויזיה וסרטי קולנוע. בין הסרטים בהם הוא השתתף המייג'ור (2013), השוטה (2014) ושוגאליי והמשכו (2020). השתתף גם בצילומי הסדרה טופי.

במהלך הלימודים קיריל פולוחין הכיר את אשתו לעתיד, גם היא שחקנית. הם מגדלים בן.

== קישורים חיצוניים ==

* [https://24smi.org/celebrity/6490-kirill-polukhin.html קורות חיים]

קטגוריה:שחקני קולנוע וטלוויזיה רוסים
קטגוריה:רוסים שנולדו ב-1969
דודג' סדרה D5

דודג' סדרה D5 (באנגלית : Dodge Serie D5) - היא מכונית משפחתית, מתוצרת חטיבת דודג' בקונצרן המכוניות האמריקאי קרייזלר אשר יוצרה בארצות הברית במספר תצורות בין השנים 1937–1936

== היסטוריה==

חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T
(35 כוחות סוס לעומת 20).
בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916.
באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה.
בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי במכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר.
בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).

=="דודג' סדרה D5"==
"סדרת D5" הצטיידה במנוע שישה צילינדרים בטור בעל 3,569 סמ"ק בשורה, שפיתח 87 כ"ס. יחידת הכוח הייתה קדמית ואילו הכונן היה אחורי.

תיבת ההילוכים הייתה בעלת שלושה הילוכים ואילו המצמד היה יבש עם צלחת אחת. תיבת הילוכים חצי אוטומטית הייתה זמינה כאופציה.

הסדרה "דודג' סדרה D5" הוצעה בגרסאות סדאן, קופה, קבריולה ולימוזינה. הדגם היה זמין בשני בסיסי גלגלים, 3,353 מ"מ עבור מכונית הסדאן עם שבעה מושבים, ודגמי לימוזינה וקבריולה עם חמישה מושבים, ו -2,921 מ"מ לכל הגרסאות האחרות.

המכוניות הועברו ללקוח גם באמצעות שלדה חשופה, כלומר ללא עבודות גוף, כך שהקונה יוכל להשלים אותן.

"דודג' סדרה D5" יצא מהייצור באוקטובר 1937.

== גלריה ==
<gallery mode="packed" heights="150">
קובץ:Dodge 4-Door Sedan 1937.jpg | "דודג' סדרה D5"
קובץ:Dodge Senior De Luxe 4-Door Sedan 1937.jpg | "דודג' סדרה D5"
קובץ:1937 Dodge Brothers coupe.JPG | "דודג' סדרה D5", שנת 1937 - קופה
קובץ:1937 Dodge Coupe D5 Series (2560070400).jpg | "דודג' סדרה D5", שנת 1937 - קופה
</gallery>

==ראו גם==
* דודג'
* דודג' סדרה DH

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1936
סדרה D5
קטגוריה:מכוניות אמריקאיות
אוניברסיטת קוריאה

אוניברסיטת קוריאה (בקוריאנית: 고려대학교) היא אוניברסיטה פרטית, הממוקמת בסיאול שבקוריאה הדרומית, אשר הוקמה ב-1905. באוניברסיטה לומדים כ-29,000 סטודנטים, והיא נחשבת לאחת משלוש האוניברסיטאות היוקרתיות ביותר בקוריאה הדרומית המכונות על ידי התקשורת בכינוי . באוניברסיטת קוריאה פועלות 59 מחלקות ותוכניות אקדמיות המאורגנות ב-17 קולג'ים ובתי ספר לתארים מתקדמים.

מאז הקמתה ועד היום (2024) סיימו את לימודיהם באוניברסיטה למעלה מ-280,000 בוגרים.

== היסטוריה ==
אוניברסיטת קוריאה הוקמה בשנת 1905 ונחשבה לסמל לאומי משמעותי בזמן הכיבוש היפני בקוריאה. בשנת 1937 נפתחה הספרייה המקומית. בתחילה האוניברסיטה פעלה כקולג' ונעשו מאמצים מצד מנהליה להפוך אותה לאוניברסיטה של ממש. מאמצים אלו כשלו בזמן מלחמת העולם השנייה, כאשר הקולג' הוכפף לפיקוח הדוק מצד השלטון היפני. בסופו של דבר, המוסד הפך לאוניברסיטה בשנת 1945, עם עצמאותה של קוריאה והחלו לימודים בשלושה תחומים: מדעי המדינה ומשפטים, כלכלה ומסחר ואמנויות. בשנים שלאחר מכן החלו גם לימודי מדעים וחקלאות. בדצמבר 1963 החלו לראשונה (בפעם הראשונה במדינה) לימודי תואר שני בכלכלה.

== מבנה אקדמי ==
כיום פועלים באוניברסיטת קוריאה 17 קולג'ים ובתי ספר:

* 
* 
* 
* 
* 
* 
* הקולג' לאמנויות
* הקולג' למדע המדינה וכלכלה
* הקולג' למדעי הבריאות
* הקולג' לסיעוד
* 
* 
* בית הספר לאבטחת מידע
* בית הספר לאמנות ועיצוב
* בית הספר ללימודים בין-תחומיים
* בית הספר למדיה ותקשורת
* בית הספר לפסיכולוגיה

== דירוגים בין-לאומיים ==
* דירוג שאנגחאי: מקום 201–300 (2023)
* Times Higher Education: מקום 201–250 (2024)
* דירוג QS לאוניברסיטאות: מקום 79 (2024)

==קישורים חיצוניים==

* 

קוריאה
קטגוריה:סיאול: מבנים
קטגוריה:אוניברסיטאס 21
קטגוריה:התאגדות אוניברסיטאות האוקיינוס השקט
אוניברסיטת מזרח אנגליה

אוניברסיטת מזרח אנגליה (באנגלית: University of East Anglia; בראשי תיבות: UEA) היא אוניברסיטה ציבורית הממוקמת בנוריץ' שבממלכה המאוחדת אשר הוקמה בשנת 1963. האוניברסיטה כוללת כוללת ארבע פקולטות ו-26 בתי ספר.

== היסטוריה ==
במהלך המאה ה-19 הועלו הצעות להקים מוסד אקדמי בעיר. למעשה, נעשו ניסיונות של ממש להקים את האוניברסיטה בשנים 1919 ו-1947, אך ניסיונות אלו נכשלו בגלל העדר מימון ממשלתי. הניסיון השלישי התרחש בתחילת שנות ה-60 וצלח כאשר הלימודים החלו באוקטובר 1963. האוניברסיטה התפתחה במהירות ובשנת 1968 התקיימו שני סיורים של אליזבת השנייה, מלכת הממלכה המאוחדת והנסיכה מרגרט, רוזנת סנודן במקום. המלכה תבקר עוד פעמיים במוסד בעשורים שלאחר מכן (בשנים 1994 ו-2017).

בשנים שלאחר מכן נוסד הקורס לכתיבה יצירתית שהפך במהלך השנים ליוקרתי ביותר והצמיח סופרים רבים, ובהם קאזואו אישיגורו, איאן מקיואן, ג'ון בויין ואיאן מקיואן. בשנת 1972 נפתח המרכז לחקר אקלים ובשנה שלאחר מכן נוסד עיתון הסטודנטים. באותן השנים גם נפתח בית הספר למדעי המחשוב והחלו לימודי חינוך. בשנת 1989 ארתור מילר הקים את היחידה ללימודים אמריקאיים.

== ארגון אקדמי ==
האוניברסיטה מציעה למעלה מ -300 קורסים בארבע הפקולטות שלה, הכוללים 26 בתי ספר ללימודים:

====== הפקולטה לאמנויות ומדעי הרוח ======
* לימודי אמנות, מדיה ולימודים אמריקאים
* היסטוריה
* המכון הבינתחומי למדעי הרוח
* ספרות, דרמה וכתיבה יוצרת
* לימודי פוליטיקה, פילוסופיה ושפה ותקשורת

====== הפקולטה לרפואה ומדעי הבריאות ======
* בית הספר לרפואה
* מדעי הבריאות

====== הפקולטה למדעים ======
* אקטואריה
* מדעי הביולוגיה
* ביוכימיה
* כימיה
* מדעי המחשוב
* הנדסה
* מדעי הסביבה
* גאוגרפיה
* מתמטיקה
* מדעי הטבע
* רוקחות
* פיזיקה

====== הפקולטה למדעי החברה ======
* כלכלה
* חינוך
* פיתוח בינלאומי
* משפטים
* מנהל עסקים
* פסיכולוגיה
* עבודה סוציאלית

== דירוגים בין-לאומיים ==
* דירוג שאנגחאי: 201–300 (2022)
* Times Higher Education: =190 (2023)
* דירוג QS לאוניברסיטאות: =269 (2023)

==קישורים חיצוניים==

* 

*
מזרח אנגליה
קטגוריה:נורפוק
קטגוריה:ערכים שבהם תבנית בריטניקה אינה מתאימה
פייר-לוק-שארל סיסרי

פייר-לוק-שארל סיסרי (בצרפתית: Pierre Luc Charles Ciceri; 17 באוגוסט 1782 – 22 באוגוסט 1868) היה מעצב תפאורות צרפתי מוביל בתקופתו.<ref></ref>

== קורות חייו ==
פייר-לוק-שארל סיסרי נולד בסן קלו למשפחת סוחרים, שהגיעה לצרפת מאיטליה והתיישבה שם. פייר-לוק עשה חייל בלימודי המוזיקה, בגיל ארבע-עשרה הוא ניגן בכינור בצורה מושלמת והתקבל לתיאטרון הצלליות של דומיניק סירפין, שם לבדו החזיק את כל החלק המוזיקלי.

בשנת 1802 למד רישום אצל האדריכל פרנסואה-ג'וזף בלנג׳ה, ובשנת 1806 החל את דרכו בעיצוב במה בסדנאות האופרה של פריז. בזכות הכישרון האמנותי שגילה התקבל בשנת 1810 לעבודה קבועה כצייר-מעצב באופרה. ב-1818 מונה לתפקיד המעצב הראשי של האופרה בפריס, תפקיד שמילא במשך שלושים ושניים שנה. במהלך הקריירה שלו יצר את עיצובי התפאורה של למעלה מ-300 מופעי בלט ואופרות, גם מחוץ לצרפת.<ref>Lacey, Robin Thurlow (1990). A Biographical dictionary of Scenographers: 500 B.C. to 1900 A.D. New York: Greenwood Press. pp. 125–126.</ref>

בנוסף לעבודותיו באופרה של פריז, סיסרי עיצב תפאורות עבור רבים מהתיאטראות הגדולים בפריז, כולל אודיאון, תיאטרון פאלה רויאל , קומדי פראנסז, תיאטרון דה נוֹבוֹטֶס ותיאטרון דה לה-פורט סן מרטין .

כצייר של מלך צרפת פיקח על ההכנות להכתרתו של שארל העשירי בשנת 1825.

סיסרי עיצב את התפאורה להופעה הראשונה של "היפהפייה הנרדמת", שנפתחה ב־2 במרץ 1825 בתיאטרון האקדמיה המלכותית למוזיקה בפריז. הוא יצר אפקט תנועה על הבמה תוך שימוש בתפאורה נעה. הוא גם עיצב את הסטים לגרסת בלט של "ג'וקו הקוף מברזיל" של פרדריק אוגוסט בלאנש, עם מוזיקה של לואי אלכסנדר פיקצ'יני. הבלט הוצג לראשונה בתיאטרון דה לה פורט סנט-מרטין בפריז ב־16 במרץ 1825.

סיסרי שלח ידו בציור מחוץ לעיסוקו בעיצוב תפאורות. הוא שלט בציור בכל הטכניקות והסגנונות של זמנו.
בשנת 1843, במהלך שהותו באתר נופש בהרי הפירנאים, הכיר ציירים רומנטיים וצייר נופים רבים. סיסרי צייר בהשראת ז'אן-בטיסט איזבה. הוא צייר מבנים במבטים לא סימטריים, ובסגנון מופשט: הפרספקטיבה משתנה, אפקט העומק חזק יותר והמבט הנופי רחב. נושאי הציור שלו היו רבים: היסטוריים, נופים רומנטיים, סצינות אינטימיות, איורים פנטסטיים. פייר-לוק-שארל סיסרי הציג ציורי צבעי מים בסלונים של פריז בשנים 1827, 1831 ו-1839.
 
סיסרי התחתן עם בתו של חברו הצייר ז'אן-בטיסט איזבה והוליד שישה ילדים ובהם בן, אז'ן סיסרי, שהמשיך את דרכו כצייר תפאורות והתפרסם בציוריו בצבעי מים וביצירת ליתוגרפיות.

לסיסרי הוענק עיטור אביר לגיון הכבוד ועיטור מסדר הכתר של וסטפאליה . הוא נשא בתפקיד מפקח התיאטראות הקיסריים של צרפת והיה חבר האקדמיה הדנית המלכותית לאמנויות היפות.

בזקנתו פרש לביתו בסנט-שֶרוֹן שמדרום לפריז, ולאחר מותו נטמן בבית-הקברות הישן שם.

== גלריה ==
<gallery heights="200" widths="300">
File:Manon Lescaut - esquisse de décor par Pierre-Luc Charles Cicéri.png
File:Eugène Isabey and Pierre-Luc-Charles Ciceri, Entrée du village des Bains, 1831, NGA 58576.jpg
File:Robert le Diable, Pierre-Luc Charles Cicéri, corquis acte III, tab. 2 - tombeaux - 1831.jpg
File:Robert le Diable, Pierre-Luc Charles Cicéri, corquis acte III, tab. 2 - ruines - 1831.jpg

</gallery>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים צרפתים
קטגוריה:מקבלי אות לגיון הכבוד
קטגוריה:צרפתים שנולדו ב-1782
קטגוריה:צרפתים שנפטרו ב-1868
האוניברסיטה הטכנית של דרמשטאדט

האוניברסיטה הטכנית של דרמשטאדט (בגרמנית: Technische Universität Darmstadt; ידועה בכינוי: TU Darmstadt) היא אוניברסיטה ציבורית הממוקמת בדרמשטאדט שבגרמניה שהוקמה בשנת 1877. האוניברסיטה נחשבת לחלוצית וליוקרתית במדינה בכל הקשור להנדסת חשמל, מדעי המחשב, בינה מלאכותית, מדעי המדינה ועוד תחומים רבים.

האוניברסיטה חברה בועידת בתי הספר האירופיים לחינוך ומחקר הנדסי מתקדם ובארגון TU9. מבין בוגרי המוסד, ישנם כארבעה זוכי פרס נובל (ובהם הרמן שטאודינגר, פטר גרינברג וגרהרד הרצברג). כמה מבין הדמויות הבולטות הנוספות הקשורות בדרך כלשהי לאוניברסיטה הן חיים ויצמן, קארל בוש, ריכרד וילשטאטר וכו'.

נכון ל-2020, חלק משמעותי מן הסטודנטים (18%) מגיע מחוץ לגרמניה. נתון זה גבוה בהשוואה לממוצע של 13% בשאר המוסדות האקדמיים במדינה.

== היסטוריה ==
במהלך המאה ה-19 פעלו כמספר בתי ספר טכניים קטנים באזור. במהלך שנות ה-60 של המאה ה-19 התקיימו דיונים סוערים האם אזור כה עני כמו הסן יכול להרשות לעצמו מוסד אקדמי פוליטכני גדול, אך מי שהכריע את הסוגיה היה לודוויג הרביעי, הדוכס הגדול של הסן שהחליט לאחד את בתי הספר המקומיים לכדי אוניברסיטה טכנית אחת. בשנים הראשונות מספר הסטודנטים היה עדיין נמוך, מה שכמעט גרם לסגירתה של האוניברסיטה החדשה. בשנת 1882 הייתה האוניברסיטה הטכנית לראשונה בעולם לעסוק בהנדסת חשמל. היותה של האוניברסיטה חלוצה בתחום זה הפך אותה למבוקשת יותר ולמעשה מנע את סגירתה. בשנת 1899 החלו להינתן תארים שלישיים במוסד. בשנת 1913 החלו לימודי אווירונאוטיקה.

בספטמבר 1944 רבים ממבני האוניברסיטה (כמו כן כ-80 אחוז משטח העיר) נהרסו בהפצצותיהן של בעלות הברית. האוניברסיטה הטכנית נסגרה לזמן קצר לאחר מלחמת העולם השנייה אך חזרה שוב לפעול בשנת 1946. האוניברסיטה חוותה עלייה משמעותית במספר התלמידים במהלך שנות ה-60 וה-70.

== מחלקות ==
באוניברסיטה יש חמישה תחומי לימוד המציעים קורסים בין-תחומיים לתואר בו הסטודנטים לומדים במספר מחלקות: ; מדע ו; הנדסת מערכות מידע; מכניקה; מכטרוניקה; המחולקים לשלוש עשרה מחלקות:
* המחלקה למשפטים וכלכלה 
* המחלקה להיסטוריה ומדעי החברה
* המחלקה למדעי האדם 
* המחלקה למתמטיקה
* המחלקה לפיזיקה 
* המחלקה לכימיה
* המחלקה לביולוגיה
* המחלקה לחומרים ומדעי כדור הארץ 
* המחלקה להנדסה אזרחית וסביבתית 
* המחלקה לאדריכלות
* המחלקה להנדסת מכונות 
* 
* 

== דירוגים בין-לאומיים ==
* דירוג שאנגחאי: מקום 401–500 (2023)
* Times Higher Education: מקום 251–300 (2024)
* דירוג QS לאוניברסיטאות: מקום 246 (2024)

==קישורים חיצוניים==

* 

קטגוריה:גרמניה: אוניברסיטאות ומכללות
קטגוריה:דרמשטאדט: מבנים
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:TU9
אוניברסיטת המדינה של איווה

אוניברסיטת המדינה של איווה (באנגלית: Iowa State University; בראשי תיבות: ISU; בקיצור: Iowa State) היא אוניברסיטה ציבורית הממוקמת במרכז איווה שבארצות הברית. היא האוניברסיטה הגדולה ביותר במדינה.

האוניברסיטה בולטת במיוחד בלימודי הקיימות וחקלאות שבה. נכון לשנת 2020, לומדים באוניברסיטה כ-33,000 סטודנטים במתחם שכולל כ-160 בניינים בשטח של כ-8.1 קמ"ר. האוניברסיטה חברה באיגוד אוניברסיטאות המחקר ובאיגוד האוניברסיטאות האמריקניות. 

== היסטוריה ==
ההחלטה להקמת האוניברסיטה התקבלה בשנת 1858 והחלה כקולג'י לחקלאות עם כמה עשרות סטודנטים. בשנת 1879 החלו גם להינתן לימודי וטרינריה.

במהלך מלחמת העולם השנייה הייתה אוניברסיטת מדינת איווה אחת מ-131 קולג'ים ואוניברסיטאות שהשתתפו בתוכנית ההכשרה של צי ארצות הברית. ביולי 1959 הפך הקולג'י באופן רשמי לאוניברסיטה.

== קולג'ים ובתי ספר==
הקולג'ים הפועלים באוניברסיטה<ref></ref>:

* הקולג' לחקלאות ומדעי החיים (1858)
* (1879)
* (1898)
* (1904)
* הקולג' ללימודים מתקדמים (1913)
* הקולג' לעיצוב (1978)
* (1984)
* (2005)
* בית הספר לעיתונאות ותקשורת ע"ש גרינלי (1905)
* בית הספר לחינוך

== דירוגים בינלאומיים ==
* דירוג שאנגחאי: 301–400 (2020)
* Times Higher Education: מקומות 401–500 (2021)
* דירוג QS לאוניברסיטאות: 541–550 (2022)

==קישורים חיצוניים==

* 
* 

==הערות שוליים==

קטגוריה:ארצות הברית: אוניברסיטאות ומכללות
קטגוריה:איגוד אוניברסיטאות המחקר
קטגוריה:איגוד האוניברסיטאות האמריקניות
*
דודג' סדרה DK

דודג' סדרה DK (באנגלית : Dodge Serie DK) - היא מכונית סלון, מתוצרת חטיבת דודג' בקונצרן המכוניות האמריקאי קרייזלר אשר יוצרה בארצות הברית במספר תצורות בין השנים 1932–1931

== היסטוריה==

חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T
(35 כוחות סוס לעומת 20).
בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916.
באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה.
בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר.
בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).

==ממאפייני "דודג' סדרה DK"==
* "דודג' סדרה DK" הצטיידה במנוע שמונה צילינדרים שפיתח 90 כ"ס (אופציונלי 100 כ"ס).
* תיבת ההילוכים - 3 מהירויות.
* בלמים הידראוליים בכל ארבעת הגלגלים.
* המכונית הייתה זמינה גם עם שלדה חשופה, ללא חלקי גוף מורכב, על מנת לתת לקונה את האפשרות להשלים את המכונית.
===דגמים===
* 4 דלתות - סלון
* 2 דלתות - סלון
* 2 דלתות - קופה
* 2 דלתות - קבריולה

==ראו גם==
* דודג'
* דודג' סדרה D5
* דודג' סדרה DH
* דודג' סדרה DP

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1931
סדרה DK
קטגוריה:מכוניות אמריקאיות
לנגור נפאלי

לנגור נפאלי (שם מדעי: Semnopithecus schistaceus) הוא מין של קוף מהסוג לנגור אפור החי בתת-היבשת ההודית באזור של הרי ההימלאיה. הוא חי במדינות: נפאל, דרום-מערב טיבט (חלק מהרפובליקה העממית של סין), צפון הודו, צפון פקיסטן, בהוטן ואולי בצפון אפגניסטן ומגיע מזרחה עד למערב בנגל בהודו. הוא מצוי באזורי יער בגובה של 1,500 עד 4,000 מטרים מפני הים.

קוף זה בעל כסות פרווה אפורה עם פנים כהות וציצת שיער פנים זקורה. זהו מין הלנגור הגדול ביותר שהמתועד, כאשר הפרט הגדול ביותר היה זכר במשקל 26.5 קילוגרם. הוא צמחוני ברובו וניזון בעיקר מעלים, פרחים ופירות.

קופים אלה חיים בקבוצות טריטוריאליות ויתקפו זכרים מסיגי גבול. זכרים המשתלטים על להקה יהרגו את הצעירים של זכרי האלפא הקודמים.

באזורים מסוימים חלה ירידה באוכלוסייתו אך נכון להיום הלנגור איננו נמצא בסכנה בטבע.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי בריאן הוטון הודג'סון
קטגוריה:קולובים
קטגוריה:הודו: יונקים
קטגוריה:נפאל: יונקים
קטגוריה:בעלי חיים שתוארו ב-1840
התגלית של הוגו קברה

התגלית של הוגו קברה (באנגלית: The invention of Hugo Cabret) הוא ספר לילדים ונוער מאת בריאן סלזניק שיצא לאור בשנת 2007. הספר הוא רומן היסטורי שעלילתו ממוקמת בפריז בשנת 1931, על רקע ההיסטוריה המוקדמת של אמנות הקולנוע. הספר כתוב בפורמט ייחודי, המשלב קטעים המסופרים באמצעות תמונות המצוירות בשחור-לבן, כאילו היו צילומים מתוך סרט, וביניהם קטעי טקסט. בריאן סלזניק זכה עם הספר במדליית קולדקוט לשנת 2008. בעברית הספר יצא בתרגומה של מיכל אסייג.

בשנת 2011 יצא הסרט הוגו המבוסס על הספר, בבימויו של מרטין סקורסזה.

== תקציר העלילה ==

הוגו הוא ילד יתום, המתגורר בתוך תחנת רכבת בפריז בדירת דודו שען התחנה, וממלא את התפקיד של דודו שנעלם ודואג לכיוון ותחזוקת השעונים בתחנה. הוא גונב אוכל למחייתו, וכן צעצועים מכניים שונים מדוכן הצעצועים בתחנה, מתוך רצון לתקן אוטומטון (בובה מכנית) שברשותו. מתברר כי האוטומטון היה שייך למוזיאון בו עבד אביו שניסה לתקנו, אך יום אחד פרצה שרפה במוזיאון ואביו נהרג. לאחר זמן הציל הוגו את האוטומטון מבין ההריסות. יום אחד תופס בעל דוכן הצעצועים את הוגו בגניבה. בעל הדוכן הוא ז'ורז' מלייס, מחלוצי הקולנוע הראשונים, שכוכבו דעך ועברו נשכח, ועתה הוא נאלץ לעבוד למחייתו בדוכן. איזבל, יתומה שחיה עם מלייס, הסנדק שלה, מסייעת להוגו בסדרת הרפתקאות בהם הם מצליחים לתקן את האוטומטון, שמתברר שהוא מעשה ידיו של מלייס, וכן להוביל להכרה מחודשת במלייס ותרומתו לקולנוע.

== רקע היסטורי ==
=== ז'ורז' מלייס ===

ז'ורז' מלייס, בערך ב-1890
אחת הדמויות המרכזיות בספר היא דמותו של ז'ורז' מלייס, מחלוצי הראינוע, פורץ דרך שפיתח טכניקות קולנועיות ונחשב לבמאי הקולנוע הפנטסטי הראשון. בין השנים 1896 ו-1914, יצר מלייס 531 סרטים (שאורכם משתנה, מדקה אחת ועד כ-40 דקות), שרק כמאתיים מהם שרדו בימינו. במהלך הקריירה שלו זכה מלייס להצלחה רבה, אך בסופו של דבר דעך העניין בו ובסרטיו עד שפשט את הרגל ונטש את הקולנוע. בשנים שלאחר מכן ניהל למחייתו דוכן ממתקים וצעצועים קטן בתחנת הרכבת מונפרנאס, כשהוא נשכח במידה רבה, וזה השלב שאנו פוגשים אותו בספר. בסוף שנות העשרים החל עניין מחודש במלייס, עד שזכה להכרה מחודשת ששיאה קבלת אות לגיון הכבוד, אשר הוגש לו על ידי לואי לומייר.

בסיפור יש תפקיד מיוחד למסע אל הירח, סרטו המפורסם של ז'ורז' מלייס מ-1902, שנחשב לסרט המדע הבדיוני הראשון, ולצילום הידוע מתוכו בה נתקעת החללית בעינו של הירח.

=== האוטומטון של מיילרדה ===

האוטומטון של מיילרדה, בתצוגה במכון פרנקלין בפילדלפיה
האוטומטון שהוגו מתקן בספר מבוסס על סיפורו של האוטומטון של אנרי מיילרדה (Henri Maillardet), שען ובונה מכשירים מכנים ממוצא שווייצרי שפעל בלונדון. האוטומטון, שבנוי בדמות אדם היושב ליד שולחן ואוחז בעט, נבנה בערך בשנת 1800, ומוצג היום במכון פרנקלין, מוזיאון למדע בפילדלפיה. המוזיאון קיבל את האוטומטון ב-1928 כשהוא במצב קשה וניזוק משרפה. לאחר מאמצי שיקום הצליחו אנשי המוזיאון לתקן את האוטומטון ולהפעיל אותו, ולראות מה הוא מצייר על הדף. התברר שהאוטומטון המשוכלל יודע לצייר אחת משבע אפשרויות שונות: ארבעה ציורים ושלושה שירים. בתחתית אחד השירים הופיע הכיתוב "נכתב על ידי האוטומטון של מיילרדה" (במקור בצרפתית: Ecrit par L'Automate de Maillardet), וכך גילו אנשי המוזיאון מי בנה את האוטומטון.

==קישורים חיצוניים==
* 
* 
* 
* 

==הערות שוליים==

קטגוריה:ספרי 2007
קטגוריה:רומנים היסטוריים
קטגוריה:רומנים המתרחשים בפריז
דודג' סדרה DP

דודג' סדרה DP (באנגלית : Dodge Serie DP) - היא מכונית סלון, מתוצרת חטיבת דודג' בקונצרן המכוניות האמריקאי קרייזלר אשר יוצרה בארצות הברית במספר תצורות בשנת 1933

== היסטוריה==

חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T
(35 כוחות סוס לעומת 20).
בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916.
באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה.
בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר.
בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).

==ממאפייני "דודג' סדרה DK"==
* "דודג' סדרה DK" הצטיידה במנוע 6 צילינדרים בטור, שפיתח 75 כ"ס ו-81 כ"ס.
* יחידת הכוח הייתה קדמית, ההנעה היה אחורית (4x2).
* תיבת ההילוכים - 3 מהירויות.
* מצמד - היה יבש עם צלחת אחת.
* בסיס הגלגלים היה במקור 2,826 מ"מ ומאפריל 1933 הוגדל ל-2,921 מ"מ.
* המכונית הייתה זמינה גם עם שלדה חשופה, ללא עבודות גוף, על מנת לתת לקונה את האפשרות להשלים את המכונית.
===דגמים===
* 4 דלתות - סלון
* 2 דלתות - קופה
* 2 דלתות - קבריולה

== גלריה ==
<gallery mode="packed" heights="130">
קובץ:1933 Dodge DP sedan (6333293061).jpg | "דודג' סדרה DP"
קובץ:1933 Dodge DP sedan (6334049408).jpg | "דודג' סדרה DP"
קובץ:1933 Dodge Six.jpg | "דודג' סדרה DP"
</gallery>

==ראו גם==
* דודג'
* דודג' סדרה D5
* דודג' סדרה DH
* דודג' סדרה DK

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1933
סדרה DP
קטגוריה:מכוניות אמריקאיות
ארמן גטי

ארמן גטי (בצרפתית: Armand Gatti; 26 בינואר 1924, מונטה קרלו – 6 באפריל 2017, סן מדנה ליד פריז) היה במאי, משורר, תסריטאי ועיתונאי צרפתי.

== קורות חייו ==
ארמן גטי נולד במונטה קרלו למשפחה ממוצא איטלקי.

בשנת 1941 הוא עזב את בית הספר בה למד לאחר שכתב סאטירה על המורה. ב-2 במרץ 1942 נפטר אביו אוגוסט כתוצאה ממכות במהלך שביתה של אספני האשפה.

בשנת 1943 ארמן גטי נעצר בטרנאק ונידון למוות. לאור גילו הצעיר הוא קיבל חנינה והועבר לבורדו שם היה עובד כפייה בבניית בסיס הצוללות. הוא הועבר להמבורג ונמלט. בשנת 1944 ו-1945, הוא היה צנחן בשירות האווירי המיוחד (SAS) והשתתף בקרב על הולנד. בנובמבר 1945 ארמן גטי השתחרר מהצבא.

בתחילת שנות ה-50 של המאה ה-20 ארמן גטי התגורר בקומונה של אמנים צרפתים שכללה בין היתר איוואן אודואר, ג'ורג' ארנו ומישל טורניה. 

הוא עבד כעיתונאי, כתב את המחזה הראשון שלו ובשנת 1961 ביים את סרטו הראשון L'Enclos. הסרט הוצג בפסטיבל הקולנוע בקאן.

בשנת 1957 ארמן גטי קיבל פרס על המחזה Le Poisson noir.

בשנת 1961 סרטו הוצג בפסטיבל הסרטים הבינלאומי במוסקבה וזכה לפרס הכסף על הבימוי. בשנת 1963 סרטו היה מועמד לפרס ראשון בפסטיבל הקולנוע בקאן.

הוא המשיך לביים עד לשנות ה-80 של המאה ה-20.

בשנת 1999 הוענק לארמן גטי אות לגיון הכבוד ובשנת 2004 הוא התקבל למסדר האמנויות והספרות.

== קישורים חיצוניים ==
* 

קטגוריה:סופרים צרפתים
קטגוריה:עיתונאים צרפתים
קטגוריה:במאי קולנוע צרפתים
קטגוריה:חברי תנועת ההתנגדות הצרפתית
קטגוריה:חיילי ה-SAS
קטגוריה:מקבלי אות לגיון הכבוד
קטגוריה:צרפתים שנולדו ב-1924
קטגוריה:צרפתים שנפטרו ב-2017
אוניברסיטת ניו מקסיקו

אוניברסיטת ניו מקסיקו (באנגלית: University of New Mexico; בראשי תיבות: UNM) היא אוניברסיטה ציבורית הממוקמת באלבקרקי, בירת ניו מקסיקו שבארצות הברית אשר הוקמה ב-1889. קמפוסים נוספים פרוסים ברחבי המדינה.

== היסטוריה ==
האוניברסיטה הוקמה בפברואר 1889.

במהלך מלחמת העולם השנייה הייתה אוניברסיטת ניו מקסיקו אחת מ-131 מכללות ואוניברסיטאות שהשתתפו בתוכנית ההכשרה של צי ארצות הברית. בשנים שלאחר המלחמה האוניברסיטה צמחה משמעותית, ומספר הסטודנטים שבה צמח מ-5,000 ליותר מ-14,000 בשנות ה-60 והחלו לימודים בתחומים חדשים כגון רפואה, סיעוד, רפואת שיניים ומשפטים. בתחילת שנות ה-70 התקיימו מהומות רבות במוסד כמחאה על מלחמת וייטנאם והטבח בקנט סטייט. התרחשו עימותים רבים עם המשטרה ועשרות סטודנטים נעצרו.

== מבנה ==
נכון ל-2020, אוניברסיטת ניו מקסיקו מציעה יותר מ־215 תארים ותוכניות, כולל 94 תוכניות לתואר ראשון, 71 לתואר שני ו-37 לימודי דוקטורט, באמצעות 13 מכללות ובתי ספר. המכללות הן:
* בית הספר לניהול
* המכללה לאמנויות ומדעים
* המכללה לחינוך
* המכללה לאמנויות היפות
* המכללה לסיעוד
* המכללה לרוקחות
* המכללה לבריאות האוכלוסיה
* בית הספר לאדריכלות ותכנון
* בית ספר להנדסה
* בית הספר למשפטים
* בית הספר לרפואה
* בית הספר למינהל ציבורי
* המכללה האוניברסיטאית

== דירוגים בין-לאומיים ==
* דירוג שאנגחאי: מקום 501–600 (2024)
* דירוג Times Higher Education: מקום 251–300 (2024)
* דירוג QS לאוניברסיטאות: מקום 631–640 (2024)

==קישורים חיצוניים==

* 

* 

*
קטגוריה:ארצות הברית: אוניברסיטאות ומכללות
קטגוריה:ניו מקסיקו: מבנים
פצ'אטניקי

פצ'אטניקי (ברוסית: Печатники) הוא נפה של המחוז הדרום-מזרחי של העיר הפדרלית מוסקבה, שברוסיה. שטחה 20.07 קמ"ר ואוכלוסייתה מונה 86,706 תושבים (2020).

האדמות שהיו פעם בפלך מוסקבה, החל משנות החמישים, החלו להיספח לעיר מוסקבה. בשנת 1960, חלק משמעותי מהשטח המודרני של מחוז הדרום, שכלל גם את פצ'טניקי, נכלל בגבולות העיר של הבירה. בשנות השבעים והשמונים החלה בניית בנייני מגורים. אזור התעשייה בפצ'אטניקי מהווה 67% מהשטח ויש בו כ-230 מפעלים וארגונים תעשייתיים. בנפה יש 13 רחובות ו-12 כבישים.
== אתרים ראויים לציון ==
* נמל הנהר הדרומי, נמל המטען הגדול ביותר במוסקבה 
* מנזר ניקולו-פררווינסקי 
* פארק פצ'אטניקי (פארק טאלינסקי) 
* מפעל מוסקביץ' (נסגר)

==קישורים חיצוניים==

* 

קטגוריה:מוסקבה: נפות
חמצן-18

חמצן-18 הוא איזוטופ טבעי ויציב של חמצן, חמצן-18 הוא האיזוטופ השני הנפוץ ביותר לאחר חמצן-16. כמעט כל החמצן בכדור הארץ הוא חמצן-16, שהוא 99.76% מהחמצן, לעומתו חמצן-18 הוא רק 0.2%מהחמצן ביקום. מים שיש בהם אטום חמצן-18 ואטום מימן, יתאדו יותר לאט מאשר מים שיש בהם אטום חמצן-16 ומימן.
==חשיבות רפואית==
כאשר חמצן-18 מופצץ בפרוטונים במאיץ חלקיקים מסוג ציקלוטרון או מאיץ קווי נוצר האיזוטופ הרדיו-אקטיבי פלואור-18 . איזוטופ זה מוטמע לתרכובת פלואורודיאוקסיגלוקוז (FDG) הנספגת על ידי רקמה עצבית או גידולים סרטניים באופן דומה לספיגת גלוקוז. הדעיכה הרדיו-אקטיבית של איזוטופ פלואור-18 לחמצן-18 מלווה ב-97% מהמקרים בפליטת פוזיטרון. הפוזיטרון מתאיין עם אחד האלקטרונים ברקמה, תוך פליטת זוג פוטונים הנעים בכיוונים מנוגדים זה לזה. בטומוגרפיית פליטת פוזיטרונים, גלאים המקיפים את הנבדק מזהים את מקצת הפוטונים הנפלטים בדרך זו, וכך מדגימים את הרקמה הצורכת גלוקוז. בפברואר 2019 הודיעה איראן כי היא הצליחה לייצר חמצן-18, בשביל לייצר מים וצרכים רפואיים, אך לא ברור האם הודעה זו קשורה לתוכנית הגרעין האירנית.

==ראו גם==
* חמצן
* חמצן-16
* מים קלים
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:איזוטופים של חמצן
ז'אן-בטיסט איזבה

ז'אן-בטיסט איזַבּה (בצרפתית: Jean-Baptiste Isabey; 11 באפריל 1767 – 18 באפריל 1855) היה צייר צרפתי יליד ננסי.

== ביוגרפיה ==
בגיל תשע עשרה, לאחר לימודים אצל צייר המיניאטורות פראנסואה דומונט, מי שאייר בין היתר את מארי אנטואנט, נעשה לתלמידו של ז'אק-לואי דויד. בהוראת המלכה הועסק בוורסאי בציורי דיוקנאות של דוכסים, והוא התמיד עד מותו ב-1855 בציור שליטים ונכבדים צרפתים.

איזבה עלה לגדולה בחסות ג'וזפין ונפוליאון בונפרטה. הוא צייר את טקסי הכתרתם והכין רישומים שנועדו להנצחתם הרשמית, יצירה שעבורה שילם המלך לואי ה-18, שאת דיוקנו צייר עוד ב-1814. איזבה הוקיר את נפוליאון בשובו מאלבה, ועם זאת מעמדו לא נפגע בתקופה הרסטורציה הצרפתית, והוא השתתף בהסדרים להכתרתו של שארל העשירי.<ref></ref>

בתקופת המונרכיה של יולי הוקצה לו תפקיד חשוב בניהול האוספים המלכותיים, ונפוליאון השלישי העניק לו פנסיה ועיטור מפקד בלגיון הכבוד. הציור "סקירת הכוחות על ידי הקונסול הראשון" [https://commons.wikimedia.org/wiki/File:Isabey_Vernet_Revue_du_g%C3%A9n%C3%A9ral_Bonaparte_1800.jpeg] נמנה עם היצירות החשובות ביותר שלו. "הסירה" הוא רישום שלו ושל בני משפחתו בתקופה בה התמקד באומנות הליתוגרפיה, יצירה שזכתה להצלחה גדולה בסלון הפריזאי של 1820. ציורו "נפוליאון במלמיזון" , נחשב לאחד המשובחים בדיוקנאות נפוליאון. ברישום של קונגרס וינה [https://commons.wikimedia.org/wiki/File:CongressVienna.jpg] תיעד את המשתתפים הבכירים.

איזבה קבור בבית העלמין פר לשז בפריס, לצד אשתו השנייה יוג'ני רוז מייסטרה, שנפטרה בשנת 1857.

ז'אן-בטיסט איזבה היה אביו של אז'ן איזבה, צייר של נופים ימיים ושל אירועים היסטוריים ברוח האסכולה הרומנטית הצרפתית , וחותנו של הצייר והמעצב פייר-לוק-שארל סיסרי.

== גלריה ==
<gallery style="text-align:center" mode="packed" heights="170px">

File:Jean-Baptiste Isabey - Kaiser Napoleon.jpg |נפוליאון בונפרטה, 1810
File:Jalabert, Isabey - Louis-Bonaparte en uniforme du colonel du 5e régiment de dragons (1778-1846).jpg |לואי בונפרטה במדי קולונל של מפקד גדוד הפרשים החמישי
File:Charlotte Robespierre.jpg |הסופרת שרלוט רובספייר
File:Isabey - Louis XVIII of France.png |לואי השמונה עשר, מלך צרפת
File:Jean-Baptiste Isabey - Prince August of Prussia - WGA11866.jpg |הנסיך אוגוסט מפרוסיה

</gallery>

==קישורים חיצוניים==

* 
* 

== הערות שוליים ==

קטגוריה:ציירים צרפתים
קטגוריה:מפקדים בלגיון הכבוד
קטגוריה:אישים הקבורים בבית הקברות פר לשז
קטגוריה:צרפתים שנולדו ב-1767
קטגוריה:צרפתים שנפטרו ב-1855
יבול

יבול הוא תנובה חקלאית מן הצומח (ובהשאלה גם מהחי) המשמשת באופן נרחב לצורכי רווח או קיום. מרבית הגידולים מיוצרים בחקלאות או בחקלאות ימית. הגדרה רחבה של יבול עשויה לכלול גם פטריות שאינן מיקרוסקופיות ואצות (אלגקולטורה ).

מרבית הגידולים נקצרים כמזון לבני אדם או כמספוא לבעלי חיים.<ref></ref>

גידולים חשובים שאינם מזון כוללים הורטיקולטורה, גידולי ענף הפרחים ויבול תעשייתי . הורטיקולטורה כוללת צמחים המשמשים בעיקר לנוי ולתכנון גינון. גידולי ענף הפרחים כוללים עציצים, פרחים לקישוט מיטות וחדרים ועוד. יבול תעשייתי שאינו מזון כולל למשל גידולים שמשמשים את ענף הטקסטיל, דלק ביולוגי, תחום הרפואה ועוד. 

== גידולי מזון חשובים ==
חשיבות היבול משתנה לפי אזור. באופן גלובלי, הגידולים הבאים הם התורמים ביותר לאספקת המזון האנושי (הנתונים שבסוגריים הוא הערכה ממוצעת של צריכת קלוריות יומית לאדם, נכון לשנת 2013): אורז (541 קלוריות), חיטה (527 קלוריות), קנה סוכר וגידולי סוכר אחרים (200 קלוריות), תירס (147 קלוריות), שמן סויה (82 קלוריות), ירקות אחרים (74 קלוריות), תפוחי אדמה (64 קלוריות), שמן דקלים (52 קלוריות), מניהוט (37 קלוריות), קטניות (37 קלוריות), גרעיני חמניות (35 קלוריות), שמנים מחרדל ולפתית (34 קלוריות), פירות (31 קלוריות), דורה (28 קלוריות), דוחן (27 קלוריות), בוטנים (25 קלוריות), שעועית (23 קלוריות), בטטה (22 קלוריות), בננות (21 קלוריות), אגוזים שונים (16 קלוריות), פולי סויה (14 קלוריות), שמן כותנה (13 קלוריות), שמן בוטנים (13 קלוריות), יאם (13 קלוריות).<ref></ref> 

מבחינת המשקל המיוצר, הגידולים הבאים הם החשובים ביותר (ייצור גלובלי באלף טונות): 

{| class="wikitable"
! scope="col" |יבול:
! scope="col" |2000
! scope="col" |2013
|-
! scope="row" |קנה סוכר
|1,256,380
|1,877,110
|-
! scope="row" |תירס
|592,479
|1,016,740
|-
! scope="row" |אורז
|599,355
|745,710
|-
! scope="row" |חיטה
|585,691
|713,183
|-
! scope="row" |תפוח אדמה
|327,600
|368,096
|}

== ראו גם ==
* תבואה
* אסיף

==קישורים חיצוניים==

* 
* 

== הערות שוליים ==

קטגוריה:גידולים חקלאיים
הרוח מטירת קאנטרוויל (סרט, 1944)

הרוח מטירת קאנטרוויל הוא סרט פנטזיה וקומדיה אמריקאי משנת 1944 בבימויו של ז'ול דאסן, עם צ'ארלס לוטון, רוברט יאנג ומרגרט אובראיין בתפקידים הראשיים.

התסריט מבוסס באופן קלוש על הסיפור הרוח מטירת קאנטרוויל של אוסקר ויילד (1887). פרט לשם הטירה ושמו של הגיבור/הרוח אין כל קשר למקור.

הסרט הופק בעת מלחמת העולם השנייה והעלילה הועברה לימי המלחמה הזאת כשהנושא העיקרי בה הוא שלילת הפחד ועידוד האומץ במלחמה נגד הגרמנים.

==תקציר העלילה==
בשנת (1634) נאלץ סיר סימון מקאנטרוויל (צ'ארלס לוטון) לצאת לקרב אבירים על שמו הטוב של אחיו הצעיר אנטוני (פיטר לופורד). מולו הועמד אביר ענק וסיר סימון נתקף בפחד וברח לטירת קאנטרוויל. אביו, הלורד מקאנטרוויל (רג'ינלד אוונס) כלא אותו בחדר בגלל שבייש את המשפחה. הוא אמר לו כי הוא יוכל לצאת משם ולנוח על משכבו רק אם קרוב משפחה שלו, ענוד בטבעת קאנטרוויל, יבצע מעשה אמיץ במלחמה.

מאז עברו 300 שנים והוא עדיין כלוא כרוח בטירות כי כל בני קאנטרוויל הפגינו מורך לב במלחמות השונות. מאז הוא יוצא כל לילה ומפחיד את דרי הטירה.

שנת 1943, יורשת הטירה היא ליידי ג'סיקה דה קאנטרוויל, בת שש (מרגרט אובראיין). למקום מגיעה מחלקת חיילים אמריקאיים והם מקבלים בשמחה את היורשת הקטנה. בתחילה הם מתייחסים בספק לסיפור הרוח אבל כשהם נתקלים בה, הם לא מפחדים ומניסים אותה.

אחד החיילים הוא קאפי וילאמס (רוברט יאנג). ג'סיקה מבחינה שיש לו כתם לידה של בני קאנטרוויל על העורף וכי לכן הוא צאצא של סיר סימון. קאפי וג'סיקה נפגשים עם סימון (הרוח) והוא מספר להם על מר גורלו ועל תקוותו שאחד מקרובי משפחתו יראה אומץ בקרב ואז הוא ישוחרר מהטירה ויוכל להיקבר עם קרוביו. הוא שם את מבטחו בקאפי ונותן לו את טבעתו.

המחלקה יוצאת לפעולה לפיצוץ מכלי דלק בצרפת. קאפי נמצא במארב עם מקלע כדי לחסל את הגרמנים הנסוגים. הפעולה מצליחה, הגרמנים נסוגים ורוחו של סימון מעודדת את קאפי לירות אך לאחר שחייל לידו נפצע, קאפי קופא ולא מסוגל לירות עליהם עד שמישהו אחר מחליף אותו. סיר סימון מאוכזב וקאפי מקבל הוראה לעזוב את המחלקה.

קאפי מדוכא וג'סיקה מעודדת אותו. לפתע היא מבחינה בפצצה מוצנחת של הגרמנים. קאפי מתמלא אומץ וביחד עם ג'סיקה וסיר סימון הם מגיעים למקום. הפצצה מתקתקת וקאפי מבחין בחיילי מחלקתו שעסוקים באימונים ומתקרבים למקום. הוא מתמלא אומץ, קושר את הפצצה לג'יפ, קופץ מהג'יפ שממשיך לגרור את הפצצה עד לשקע שם היא מתפוצצת, בכך הציל את חיי אנשי מחלקתו.

כעת יכול סר סימון להיפטר מהקללה ולהיטמן בבית הקברות.

==קישורים חיצוניים==

* [https://www.youtube.com/watch?v=hORCVMb7F5o קדימון להרוח מטירת קאנטרוויל], באתר יוטיוב
* [http://www.tcm.com/tcmdb/title/2206/The-Canterville-Ghost/ הרוח מטירת קאנטרוויל], באתר TCM
* [https://www.youtube.com/watch?v=33qGIf4pF94 הרוח מטירת קאנטרוויל, 1944], באתר יוטיוב

קטגוריה:סרטי 1944
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי סיפורים קצרים
קטגוריה:סרטי מטרו גולדווין מאייר
קטגוריה:סרטי שחור-לבן אמריקאיים
קטגוריה:סרטי רוחות רפאים אמריקאיים
קטגוריה:סרטי מלחמת העולם השנייה
קטגוריה:סרטים המבוססים על יצירות אוסקר ויילד
אוניברסיטת המדינה של קנזס

אוניברסיטת המדינה של קנזס (באנגלית: Kansas State University; בראשי תיבות: KSU) היא אוניברסיטה ציבורית, השוכנת בעיר מנהטן בקנזס שבארצות הברית שנוסדה בשנת 1863 והיא האוניברסיטה הראשונה במדינה. האוניברסיטה חברה באיגוד אוניברסיטאות המחקר (URA) ובאיגוד המוסדות להשכלה גבוהה בדרום מזרח אסיה (ASAIHL).

== היסטוריה ==
הניסיונות הראשונים להקמת האוניברסיטה החלו בשנת 1861, עם כניסתה של קנזס לאיחוד. בסופו של דבר, הלימודים החלו בפברואר 1863. באותה השנה אוניברסיטת קנזס הייתה מן הראשונות להכניס נשים לשורותיה.

כמה מבוגריה הנודעים של האוניברסיטה הם ג'רלדין ריצ'מונד, פט רוברטס וסם בראונבק.

== פקולטות ומחלקות ==
באוניברסיטה פועלות מספר מחלקות אקדמיות<ref></ref><ref></ref>:
* בית הספר לחקלאות: שבו נלמדים תחומים כגון חקלאות, אנטומולוגיה, כלכלה חקלאית, בריאות הצמח ומדעי בעלי החיים.
* בית הספר לארכיטקטורה ועיצוב: בבית הספר ניתן ללמוד במחלקה לארכיטקטורה, במחלקה לעיצוב פנים ועיצוב תעשייתי ובמחלקה לאדריכלות נוף.
* בית הספר לאמנויות ומדעים: נלמדים תחומים כגון כלכלה, תקשורת, גאולוגיה, היסטוריה, מתמטיקה, פילוסופיה, פיזיקה, סטטיסטיקה, סוציולוגיה וענפים נוספים.
* בית הספר למנהל עסקים: נלמדות תוכניות במנהל עסקים, חשבונאות, פיננסים ושיווק.
* בית הספר לחינוך: נלמדים מסלולים בחינוך, חינוך מיוחד וניהול מערכות חינוך.
* בית הספר להנדסה: התחומים ההנדסיים הנלמדים באוניברסיטה כוללים הנדסה אזרחית, הנדסת מכונות, הנדסת תעשייתית, הנדסת חשמל והנדסת כימיה. בבית הספר מתקיימת גם תוכנית ללימודי מדעי המחשב.
* בית הספר למדעי הבריאות: נלמדים תחומים כגון תזונה, קינסיולוגיה, חקר הזיקנה.
* בית הספר לוטרינריה
* בית הספר למנהיגות
* בית הספר ללימודים מתקדמים

== דירוגים בין-לאומיים ==
* דירוג שאנגחאי: מקום 501–600 (2024)
* דירוג Times Higher Education: מקום 601–800 (2024)
* דירוג QS לאוניברסיטאות: מקום 851–900 (2024)

==קישורים חיצוניים==

* 

* 

==הערות שוליים==

קטגוריה:איגוד אוניברסיטאות המחקר
קנזס
קטגוריה:קנזס
קטגוריה:אוניברסיטת המדינה של קנזס
גוליאנובו

נפת גּוֹלְיָאנוֹבוֹ (ברוסית: район Гольяново) היא נפה במחוז המזרחי של העיר הפדרלית מוסקבה שברוסיה. שטחה הוא 14.9902 קמ"ר ואוכלוסייתה מונה 163,197 תושבים (2020).

חלק גדול מנפת גוליאנובו תופס הפארק הלאומי "לוסיני אוסטרוב".

"לוסיני אוסטרוב" הוא אזור טבעי מוגן. הפארק הלאומי תופס את חלקה הצפוני של הנפה. בשטח השמורה של נפת גוליאנובו יש רשת שבילי אופניים (בחורף – מסלולי סקי) ומשרדי השכרה של ציוד ספורט (אופניים, ציוד סקי). בשטחו של הפארק הלאומי יש אזור בילוי ציבורי בסמוך לבריכת בבאייבסקי.

== אתרים ראויים לציון ==
* הפארק הלאומי לוסיני אוסטרוב תופס חלק ניכר מגוליאנובו
* תחנת האוטובוסים המרכזית של מוסקבה
* מקדש זוסימה וסבוואטיא 
* הכנסייה האדוונטיסטית של היום השביעי של החטיבה האירו-אסייתית

==קישורים חיצוניים==

* 

קטגוריה:מוסקבה: נפות
דורון קרפ

דורון קרפ (נולד בשנת 1949) הוא פעיל ציבורי וראש המועצה המקומית (שבתקופת כהונתו הפכה לעיר) הרביעי של קריית אונו, בין השנים 1989–1993.

== ביוגרפיה ==
קרפ נולד בישראל לזוג סוכני ביטוח ועבר עם משפחתו לקריית אונו בגיל 5. אביו, אליהו קרפ, היה חבר המועצה וסגן ראש המועצה מטעם המערך (הראשון והשני) בין השנים 1965–1969 ו-1973–1978. קרפ עורך דין בהשכלתו וחבר לשכת עורכי הדין, והיה גם חבר בוועדת הכספים בלשכה.

== פעילות פוליטית ==
בשנת 1989 נבחר בפריימריז של המערך בקריית אונו להובלת רשימת המערך למועצה ולראשות המועצה, בנוסף גם סניפי מפ"ם ורצ בעיר תמכו בהתמודדותו לראשות העיר, אך רצ העדיפה לרוץ ברשימה עצמאית. קרפ התמודד מול יהושע באום מ"הקריה שלנו" (הרשימה של ראש המועצה לשעבר, אביגדור ורשה שפרש) ומול שאול שוחט מהליכוד. קרפ זכה ב-45.6% מקולות הבוחרים ונבחר. רשימתו זכתה ב-6 מנדטים. בתקופת כהונתו עסק בעיקר בתחומי התברואה, החינוך והצעירים. בשנת 1992 הפכה קריית אונו לעיר ותפקידו השתנה מראש המועצה המקומית לראש העיר. בשנת 1993 הפסיד בפריימריז של מפלגת העבודה לדרור בירנבאום ובעקבות זה, הקים רשימה עצמאית בשם "קריית אונו אחת" והתמודד מטעמה לראשות העיר. קרפ זכה ל-40% מקולות הבוחרים אך יריבו, דרור בירנבאום זכה ל-60% מקולות הבוחרים ונבחר. בכהונה הזאת שימש כיו"ר האופוזיציה. בשנת 1998 הכריז על התמודדותו אך לפני הגשת הרשימות פרש ותמך במועמדותו של שלמה בן-עמרה.

בשנת 2003 חזר לפעילות וציבורית והתמודד בבחירות המיוחדות באפריל 2003. קרפ זכה ל-11% מקולות הבוחרים ולא עלה לסיבוב השני. רשימתו, "קריית אונו שלנו", זכתה במנדט אחד. בכהונה הזאת קרפ היה חבר אופוזיציה ויצא רבות נגד ראש העיר, יוסי נשרי. בשנת 2008 חבר לרשימתו של ישראל גל, יו"ר האופוזיציה העירונית, והוצב במקום השני ברשימתו של גל, "קריית אונו ירוקה" (שזכתה לתמיכת מפלגת העבודה). הרשימה זכתה בשלושה מנדטים ונשארה באופוזיציה לאחר שגל הפסיד לנשרי. גם בכהונה הזאת יצא רבות נגד ראש העיר והקואליציה. בבחירות בשנת 2013 לא התמודד ומאז לא חזר לפעילות ציבורית ופוליטית.

כיום משמש כיו"ר הוועדה לקשרי חוץ של קריית אונו.

== הערות שוליים ==

קטגוריה:ראשי מועצת קריית אונו
קטגוריה:ראשי עיריית קריית אונו
קטגוריה:בוגרי בית ספר ניר (קריית אונו)
קטגוריה:עורכי דין ישראלים
קטגוריה:ישראלים שנולדו ב-1949
אוניברסיטת טקסס בדאלאס

אוניברסיטת טקסס בדאלאס (באנגלית: University of Texas at Dallas; בראשי תיבות: UTD; בקיצור: UT Dallas) היא אוניברסיטה ציבורית השוכנת בדאלאס, טקסס שבארצות הברית, שהוקמה בשנת 1961. האוניברסיטה חברה באיגוד אוניברסיטאות המחקר (URA).

== היסטוריה ==
האוניברסיטה נפתחה בשנת 1961 כזרוע פרטית של טקסס אינסטרומנטס והצטרפה ל (UT System) בשנת 1969.

זוכה פרס נובל פוליקרפ קוש היה חבר בפקולטה לפיזיקה בשנים 1972–1982.

== בתי ספר ==
* בית הספר לאמנויות ומדעי הרוח
* בית הספר לאמנויות, טכנולוגיה ותקשורת 
* בית הספר למדעי ההתנהגות והמוח
* בית הספר למדעי הכלכלה והמדינה 
* בית הספר להנדסה ומדעי המחשב ע"ש 
* בית הספר ללימודים בין-תחומיים
* בית הספר לניהול ע"ש 
* בית הספר למדעי הטבע ומתמטיקה

== דירוגים בין-לאומיים ==
* דירוג שאנגחאי - מקום 501–600 (2024)
* דירוג Times Higher Education - מקום 351–400 (2024)
* דירוג QS לאוניברסיטאות - מקום 596 (2025)
* דירוג U.S. News & World Report - מקום 460 (2024)

==קישורים חיצוניים==

* 

קטגוריה:איגוד אוניברסיטאות המחקר
קטגוריה:טקסס: אוניברסיטאות ומכללות
קטגוריה:דאלאס
Late Night Feelings

Late Night Feelings (בעברית: תחושות לילה מאוחרות) הוא אלבום האולפן חמישי של המפיק מוזיקלי הבריטי מארק רונסון.<ref name=":0"></ref> האלבום יצא לאור ב-21 ביוני 2019, על ידי חברות התקליטים תקליטי RCA וסוני מיוזיק.<ref name=":0" /> מתוך האלבום יצאו חמישה סינגלים.

==רקע והפקה==
בריאיון ל-Las Vegas Weekly תיאר רונסון את האלבום כ"בהחלט הדבר הטוב ביותר" שהוא עשה אי פעם ואת האלבום עליו עבד הכי קשה. הוא גם הסכים שהאלבום מכיל "בנגרים עצובים", מכיוון שאלו הם סוגים של שירים שיש להם "תהודה רגשית" ושהוא נמשך לעשות במהלך הכתיבה וההקלטה.

==רשימת רצועות==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ברזיל (Pro-Música Brasil)
|זהב
|20,000<small></small>
|-
!פולין (ZPAV)
|זהב
|10,000
|-
!בריטניה (BPI)
|כסף
|60,000<small></small>
|}

== קישורים חיצוניים ==

== הערות שוליים ==

קטגוריה:אלבומי חברת RCA רקורדס
נשיא איחוד האמירויות הערביות

נשיא איחוד האמירויות הערביות, או ראיס (בערבית: رَئِـيْـس الإمارات العربية المتحدة), הוא ראש מדינת איחוד האמירויות. הנשיא וסגן הנשיא (ראש הממשלה) נבחרים כל 5 שנים על ידי המועצה הפדרלית העליונה; בעוד שראש הממשלה ממונה רשמית על ידי הנשיא, סגן נשיא איחוד האמירויות משמש במקביל גם כראש ממשלה. בדרך כלל שייח' מאמירות אבו דאבי מכהן כנשיא, ושייח' מאמירות אמירות דובאי מכהן בראשות הממשלה. השייח' זאיד בן סולטאן אאל נהיאן הוא אביו המייסד של איחוד האמירויות, והאחראי לאיחוד שבע הנסיכויות למדינה אחת. הוא היה הנשיא הראשון של איחוד האמירויות, מאז הקמת המדינה ועד מותו ב-2 בנובמבר 2004. למחרת בחרה המועצה הפדרלית העליונה את בנו, שייח' ח'ליפה בן זאיד אאל נהיאן, לתפקיד.<ref></ref> הנשיא הוא גם המפקד הראשי של כוחות הצבא באיחוד האמירויות.

== נשיאי איחוד האמירויות הערביות (1971–הווה) ==
{| class="wikitable sortable"
!מס'!! !!נשיא איחוד האמירויות!!כניסה לתפקיד!!סיום תפקיד!!זמן כהונה!!אמירות
|-
|1.
|לא ממוסגר
|זאיד בן סולטאן אאל נהיאןزايد بن سلطان آل نهيان(1918–2004)
|2 בדצמבר 1971
|2 בנובמבר 2004
|32 שנים, 336 ימים
|אבו דאבי
|-
| -
|לא ממוסגר
|מכתום בן ראשד אאל מכתוםمكتوم بن راشد آل مكتوم(1941–2006)
|2 בנובמבר 2004
|3 בנובמבר 2004
|יום אחד
|דובאי
|-
|2.
|לא ממוסגר
|ח'ליפה בן זאיד אאל נהיאןخليفة بن زايد آل نهيان(1947–2022)
|3 בנובמבר 2004
|13 במאי 2022
|17 שנים, 191 ימים
|אבו דאבי
|-
| -
|לא ממוסגר
|מוחמד בן ראשד אאל מכתוםمكتوم بن راشد آل مكتوم(1949–)
|13 במאי 2022
|14 במאי 2022
|יום אחד
|דובאי
|-
|3.
|לא ממוסגר
|מוחמד בן זאיד אאל נהיאןمحمد بن زايد(1961–)
|14 במאי 2022
|מכהן
|
|אבו דאבי
|-
|}

==דגלי הנשיא==
<center>
<gallery>
קובץ:Flag of the President of the United Arab Emirates (1973–2008).svg|נס הנשיא, 1973 עד 2008
קובץ:Flag of the President of the United Arab Emirates.svg|נס הנשיא, החל מ-2008
</gallery>
</center>

== קישורים חיצוניים ==

* 

==הערות שוליים==

*
קטגוריה:איחוד האמירויות הערביות: ממשל
טל לב

טל לב (נולדה ב-4 בספטמבר 1997) היא כדורסלנית ישראלית, המשחקת בעמדת קלעית בקבוצת הנשים של אליצור רמלה ושחקנית נבחרת ישראל בכדורסל נשים.

== ביוגרפיה ==
לב נולדה וגדלה בתל אביב. החלה לשחק כדורסל בצורה סדירה מגיל 15 במחלקת הנוער של בני יהודה. בכיתה י' עברה לאקדמיית וינגיט למצוינות בספורט.לב חזרה בתשובה ב-2019 ואינה משחקת בשבת.

===קבוצות בוגרות===
עונת 2015/16 בקבוצת א.ס. רמת השרון הייתה עונתה הראשונה של לב בקבוצת הבוגרות. לב שיחקה בקבוצה עונה נוספת ובעונת 2017/18, לאחר מאבק משפטי מסובך, חזרה לשחק בקבוצת בני יהודה תל אביב. 

בעונת 2018/19 עברה לשחק במכבי עירוני רמת גן. בעונת 2019/20 עקב משבר הקורונה הופסקה הליגה ורמת גן שהייתה באותה עת במקום הראשון הוכרזה כאלופת ליגת העל לנשים. 

בעונת 2020/21 זכתה עם הקבוצה בגביע המדינה לאחר ניצחון במשחק הגמר על אליצור רמלה. באותה השנה השלימה דאבל כאשר זכתה באליפות המדינה בתום סידרה של חמישה משחקים מול מכבי בנות אשדוד

בעונת 2023/22 חתמה לב בקבוצת מכבי חיפה.

בעונת 2024/23 חתמה לב בקבוצת מכבי בנות אשדוד.

בעונת 2024/25 חתמה לב בקבוצת אליצור רמלה.

===נבחרות ישראל===
ב-2012 השתתפה עם הנבחרת בטורניר אליפות אירופה עד גיל 16 דרג ב' שנערך באסטוניה. שנה לאחר מכן ב-2013 השתתפה עם הנבחרת בטורניר אליפות אירופה עד גיל 16 דרג ב' שנערך בפורטוגל. בטורניר זה קלעה 7.5 נקודות וקלטה 4 ריבאונדים בממוצע למשחק.

ב-2014 השתתפה עם הנבחרת בטורניר אליפות אירופה עד גיל 18 דרג ב' שנערך ברומניה. בתום הטורניר הנבחרת עלתה לדרג א' מהמקום השלישי. ביוני 2015 השתתפה על נבחרת ישראל באליפות העולם 3X3 עד גיל 18 שנערכה בהונגריה. הנבחרת סימה את הטורניר במקום הרביעי. בהמשך אותו הקיץ השתתפה עם הנבחרת בטורניר אליפות אירופה עד גיל 18 דרג א' שנערך בסלובניה. באותה שנה השתתפה עם הנבחרת בטורניר אליפות אירופה עד גיל 20 דרג א' שנערך במונטנגרו.

ב-2016 השתתפה בטורניר אליפות אירופה עד גיל 20 דרג ב' שנערך במונטנגרו. בטורניר זה קלעה 10 נקודות וקלטה 3.5 ריבאונדים בממוצע למשחק.

ב-2017 השתתפה בטורניר אליפות אירופה עד גיל 20 דרג ב' שנערך בישראל. בטורניר שבו שימשה כקפטנית הנבחרת קלעה 13.3 נקודות וקלטה 4.6 ריבאונדים בממוצע למשחק.
החל משנת 2015 לב היא חלק מסגל נבחרת ישראל בכדורסל נשים. במוקדמות אליפות אירופה 2019 העניקה את הניצחון מול פוטוגל בשלשה שקלעה שנייה לסיום המשחק.

==קישורים חיצוניים==

* [https://ibasketball.co.il/league/4041/player/2353813 פרופיל השחקנית] , באתר איגוד הכדורסל בישראל
* [http://www.wbl.co.il/player.asp?PlayerId=675 פרופיל השחקנית], באתר מנהלת ליגת העל בכדורסל נשים
* 

== הערות שוליים ==

קטגוריה:כדורסלניות בני יהודה
קטגוריה:כדורסלניות רמת השרון
קטגוריה:כדורסלניות מכבי עירוני רמת גן
קטגוריה:כדורסלניות מכבי אשדוד
קטגוריה:כדורסלניות אליצור רמלה
קטגוריה:כדורסלניות נבחרת ישראל
קטגוריה:כדורסלניות ישראליות
קטגוריה:ישראליות שנולדו ב-1997
קטגוריה:ישראלים שנולדו ב-1997
Solitude

Solitude (בעברית: בְּדִידוּת) הוא המיני-אלבום השלישי של הזמרת-יוצרת האמריקאית טורי קלי. המיני-אלבום יצא לאור ב-14 באוגוסט 2020 על ידי חברת התקליטים קפיטול רקורדס. מתוך המיני-אלבום יצאו שני סינגלים.

==רקע והפקה==
קלי כתבה והקליטה את רוב השירים בבידוד במהלך מגפת הקורונה, באולפן הביתי שלה בקליפורניה. קלי הצהירה כי במהלך ההקלטות היא הרגיש שזה כמו לחזור לשורשיה כאשר יצרה מוזיקה מחדר השינה שלה כאמנית שרק החלה.<ref></ref>

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|14 באוגוסט 2020
|הזרמת מוזיקה • הורדה דיגיטלית • תקליטור
|קפיטול רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:מיני-אלבומים מ-2020
קטגוריה:אלבומי טורי קלי
קטגוריה:מיני-אלבומים באנגלית
קטגוריה:מיני-אלבומי חברת קפיטול רקורדס